Imtella' Jannar 10, 2022 - Aġġornata 10 Ta' Jannar, 2022 1:42pm Ritratti: globo.com, Johnny Gastronomia Bruta (Facebook) Il-persuni li tilfu ħajjithom fil-Brażil wara li ċediet parti minn irdum telgħu għal 10. Il-vittmi, kollha ta' nazzjonalità Brażiljana, kellhom bejn 14 u 68 sena u kienu kollha fuq lanċa minn erbgħa li ntlaqtu mill-ġebel. Uħud mill-vittmi ftit qabel seħħ l-inċident li swielhom ħajjithom. Uħud mill-vittmi ftit qabel seħħ l-inċident li swielhom ħajjithom. Tilfu ħajjithom f'dan l-inċident traġiku Maycon Douglas de Osti ta' 24 sena u t-tfajla tiegħu Camila da Silva Machado ta' 18. Ġew identifikati wkoll il-katavri ta' Júlio Borges Antunes ta' 68 sena u ta' Thiago Teixeira da Silva Nascimento ta' 35 sena. Maycon Douglas de Osti Camila da Silva Machado Sebastião Teixeira da Silva Marlene Augusta Teixeira da Silva Geovany Teixeira da Silva Geovany Gabriel Oliveira da Silva Júlio Borges Antunes Thiago Teixeira da Silva Nascimento Skont l-istazzjon Brażilan TV Globo , għad iridu jiġu identifikati b'mod uffiċjali l-katavri ta' raġel ta' 40 u ta' mara ta' 43. Il-każ seħħ fl-għadira Furnas f'São José da Barra, il-Brażil meta parti minn irdum ċeda u waqa' fuq id-dgħajjes li kienu taħtu. Il-vittmi kienu qed iqattgħu xi jiem fl-akwati. Huma kienu qraba u ħbieb ta' xulxin. Id-dipartiment tat-tifi tan-nar tal-post stqarr li kellha tintalab l-assistenza ta' 50 uffiċjal tal-armata, fosthom ta' 11-il bugħaddas. Fl-inċident, 27 persuna sofrew xi ġrieħi u ngħataw l-għajnuna minn tim mediku li ssejjaħ fuq il-post. Ara wkoll: Ara: Jibqgħu taħt l-irdum minkejja li wissewhom biex jinqalgħu 'l barra